Sarkano mangrovju dzimta

**Sarkanās mangroves** (*Rhizophoraceae*) ir malpīgiju rindas dzimta, kas plaši izplatīta dūņainās un mālainās piekrastēs un upju deltās tropu, nedaudz — subtropu joslā.

## Apraksts
[thumb|left|''[Cassipourea guianensis*]]
Koki vai [[krūms|krūmi]], to augstums 10—15 [[metrs|m]], reti līdz 35 m. [[Lapas]] pretējas, veselas, ādainas, kailas, ar gludu vai zobainu malu.

Viena no raksturīgākajām mangrovju sugu pazīmēm ir gaisa [[sakne]]s un līdz 3–4 m augstas soļotājsaknes (*Rhizophora*), ar kurām augi stingri nostiprinās plūdmaiņu joslas irdenajā gruntī, elkoņsaknes (*Bruguiera*, *Ceriops*), retāk dēļsaknes.

[[Zieds|Ziedi]] ādaini, sīki, necila izskata, nelielās čemurveida vai skarveida [[ziedkopa|ziedkopās]] zaru galos vai lapu žāklēs, parasti blāvi, dzeltenīgi vai brūngandzelteni, retāk sārti, ātri nobirst. [[Kauslapa]]s un [[vainaglapa]]s pa 4 vai 5. [[Putekšņlapa]]s visbiežāk 8, vienā gredzenā.

[[Auglis]] — pasausa [[oga]] vai kaulenis, dažreiz pogaļa. Lietus mežos augošajām sugām augli aptver sulīga augļsedze. Mangrovēs sastopamajām sugām auglis dīgst jau kokā uzreiz pēc nogatavošanās, veidojot garu, spēcīgu dīgli (hipokotilu). Nokrītot no koka, dīglis strauji iesakņojas, kā arī spēj ilgi peldēt okeāna straumē, saglabājot ieaugšanas spēju. Svešapputi veic vējš un [[kukaiņi]].

== Izplatība ==
Visplašāk sarkanās mangroves sastopamas [[Āfrika|Austrumāfrikā]] un dienvidaustrumu [[Āzija|Āzijā]], kā arī visā [[Okeānija]]s reģionā. Rietumāfrikā izplatītas no kontinenta dienvidiem līdz [[Sahāra]]s [[tuksnesis|tuksnešu]] joslai. [[Austrālija|Austrālijā]] izplatības robeža stiepjas gar tās ziemeļu piekrasti. [[Amerika|Amerikā]] no [[Florida]]s ziemeļos līdz [[Brazīlija]]s dienvidiem [[Atlantijas okeāns|Atlantijas]] piekrastē, [[Klusais okeāns|Klusā okeāna]] piekrastē — līdz aptuveni [[Kolumbija]]i, kur to izplatību ierobežo [[Humbolta straume]].

[[Lietus mežs|Lietus mežos]] sastopamās sugas galvenokārt aug dienvidaustrumu Āzijā, Okeānijā un Austrālijas ziemeļos, retāk [[Madagaskara|Madagaskarā]], Austrumāfrikā un tropu Rietumāfrikā, ļoti reti [[Dienvidamerika|Dienvidamerikā]]. Daudzveidības centrs ir tropu dienvidaustrumu Āzijas [[zemiene]]s.

== Veģetācija ==
[[Attēls:Rhizophora trees.jpg|thumb|*Rhizophora racemosa* [[Para (Brazīlijas štats)|Paras]] štata piekrastē [[Brazīlija|Brazīlijā]].]]
[[Attēls:Brugu gymno 110319-0164 sagt.jpg|thumb|[[Kailsakņu bruguiera]]s (*Bruguiera gymnorhiza*) [[zieds]].]]
Dzimtas sugas ir dominējošas [[mangroves|mangrovju]] [[Augājs|veģetācijā]], īpaši sarkanmangroves un brugieras. Kopā ar [[verbēnu dzimta]]s ģinti *Avicennia* un [[balto mangrovju dzimta]]s ģinti *Sonneratia* veido pasaules mangrovju veģetācijas pamataugāju. Raksturīgas zemieņu sugas, kas sastopamas no [[jūras līmenis|jūras līmeņa]] līdz 200 m [[Augstums virs jūras līmeņa|v.j.l.]], retāk līdz 600 m v.j.l. Lietus mežu suga *Gynotroches axillaris* aug kalnu mežos līdz 2200 m v.j.l. un sastopama ļoti dažādā augstumā.

Lietus mežos augošās mangrovju sugas ir nelieli koki un, galvenokārt, pameža krūmi, tostarp kāpelējoši.

Mangrovju sugām ir liela nozīme piekrastes pasargāšanā no izskalošanas tropu vētrās. Vietējie iedzīvotāji sarkanmangroves lieto malkai un kokogļu ražošanai, [[Polinēzija|Polinēzijā]] un Austrumāfrikā no tām iegūst melnu krāsu audumu krāsošanai.

== Klasifikācija == 
Saskaņā ar [[APG II sistēma|APG II sistēmu]] (segsēkļu klasifikācijas taksonomiskā sistēma), sarkano mangrovju dzimta ir iekļauta malpīgiju rindā, lai arī iepriekš [[Kronkvista sistēma]] to izdalīja ka vienīgo dzimtu savrupā sarkano mangrovju rindā (*Rhizophorales*).

*'Sarkano mangrovju dzimtas*' ģintis:
* *Anopyxis*
* *Blepharistemma*
* *Bruguiera* — bruguieras
* *Carallia*
* *Cassipourea*
* *Ceriops*
* *Comiphyton*
* *Crossostylis*
* *Gynotroches*
* *Kandelia* — kandēlijas
* *Macarisia*
* *Paradrypetes*
* *Pellacalyx*
* *Rhizophora* — sarkanmangroves
* *Sterigmapetalum''

## Atsauces

## Literatūra
* Augu ģeogrāfija un daudzveidība. Normunds Priedītis. Zvaigzne. 2008. 
* Растения. Самая полная энциклопедия. Луиза Эббот, Анна-Лиза Эванс. 2004 Dorling Kindersley Limited, London; A Penguin Company. "Издательство Астрель", перев. с англ. 2006.